Covid-19-statistieke: 33 nuwe sterftes(Argieffoto: Unsplash) Altesaam 1 551 964 mense in Suid-Afrika het nou reeds Covid-19 opgedoen nadat nog 436 pasiënte in die afgelope siklus van 24 uur positief getoets het. Dr. Zweli Mkhize, minister van gesondheid, het Sondagaand in sy gebruiklike verklaring gesê nog 33 sterftes is intussen aangemeld. Dié nuwe sterftes is onderskeidelik in die Vrystaat (2), Gauteng (2), KwaZulu-Natal (10), Noordwes (18) en die Wes-Kaap (1) aangemeld. Dít bring die land se dodetal op 52 987 te staan. Volgens Mkhize het 1 477 363 pasiënte in Suid-Afrika egter reeds van die koronavirus herstel, met ŉ herstelkoers van 95%. Die land het tans 21 614 aktiewe Covid-19-gevalle. Nog 12 117 toetse is intussen uitgevoer. Die land het nou reeds 9 968 203 toetse sedert die uitbreek van die virus gedoen. Die meeste van die toetse is in die privaat sektor uitgevoer.